पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. इनेलो के चार पाषर्द। वार्ड 15 से प्रीतम, 16 से चंद्रपति, 18 से कर्मवीर व 20 से रेखा ऐरन जीते
वार्ड एक से जीते टीनू जैन, चार से रेखा सैनी, 12 से राजलीवाला खुलकर कांग्रेस के साथ।
वार्ड 3 से जीती शालू दीवान, 11 से राजपाल और 17 से सरोज हजकां के साथ। भाजपा साफ।
नगर निगम के मंगलवार को घोषित हुए नतीजों के बाद सदन का जो स्वरूप उभरा है उससे साफ है कि सौदेबाजी के बाद ही कोई गुटबंधन आकार ले पाएगा और मेयर का फैसला हो पाएगा। पार्टी के रूप में सिर्फ इनेलो ही अपना खाता खोल सकी। उसे चार सीटें मिलीं। भाजपा साफ हो गई। नवनिर्वाचित तीन आजाद सदस्यों ने खुलकर खुद को हजकां से संबद्ध बता दिया। कांग्रेस ने बिना कोई देरी किए घोषणा कर दी कि दो तीन को छोड़ सभी आजाद सदस्य उसके हैं। लेकिन कांग्रेस की खुशफहमी कुछ ही समय कायम रह सकी। भास्कर ने जब आजाद उम्मीदवारों से इस बारे में जानकारी ली तो सिर्फ तीन ही सदस्यों ने खुद को कांग्रेसी बताया। दो सदस्यों से बातचीत नहीं सो सकी। आठ सदस्यों ने कहा, वे आजाद हैं और बाद में सोच कर ही कोई फैसला करेंगे।
जाहिर है कि ऐसी स्थिति में मेयर की कुर्सी पर काबिज होने के गेम में उसी को कामयाबी मिलेगी जो आजाद सदस्यों को अपने गुट के साथ बांधने में कामयाब होगा। मेयर के अलावा सीनियर डिप्टी मेयर और डिप्टी मेयर का फैसला भी बगैर सौदेबाजी के होगा, ऐसा लगता नहीं है। निगम का मेयर पद महिला के लिए आरक्षित है और नतीजों के बाद शकुंतला राजलीवाला, रेखा ऐरन और रेखा सैनी को मेयर पद के प्रमुख उम्मीदवारों के तौर पर देखा जा रहा है। हालांकि आजाद सदस्यों की महत्वांक्षाओं व सौदेबाजी की प्रबल संभावनाओं के बीच किसी और नाम पर भी कोई गुट बहुमत हासिल कर सकता है। शकुंतला व रेखा सैनी कांग्रेस तथा रेखा ऐरन इनेलो से हैं।
निगम चुनाव में पहले दिन से सक्रिय भूमिका निभा रहे जिंदल हाउस में नतीजों के बाद बैठक बुलाई। पांच घंटे तक चली इस मैराथन बैठक में विधायक सावित्री जिंदल ने मेयर पद के दावेदारों से साफ कह दिया कि वे पहले अपने समर्थक सदस्यों की सूची दें। उसके बाद ही उनके दावे पर विचार होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva bho_Deva bho_Deva hin_Deva hin_Deva hin_Deva zho_Hant eng_Latn